Uus märkesüsteem on mugav kasutada nii võistlejatele, kes ei pea muretsema komposterkaardi kaotamise või vihmase ilmaga selle märjaks saamise pärast, kui ka korraldajatele, kes ei pea enam käsitsi tulemusi arvutama – kogu töö teeb ära arvutiprogramm.
Lisaks on võimaldab uus süsteem saada teada etapiaegu ehk kui palju kulus aega ühest kontrollpunktist teise jõudmiseks ning võimaldab neid konkurentidega võrrelda. SPORTident süsteem hangiti LEADER toetusprogrammi raames.
Esimesel päevakul osales 47 võistlejat, lisaks jooksis 12 last nöörirajal. Kevadel on veel võimalik osaleda 6 kolmapäevakul ja sügisel 4. Kokku korraldatakse sel hooajal 11 kolmapäevakut. Läänemaa päevakutel on igal võistlejal võimalik valida endale sobiva pikkusega rada. Stardimaks on 2 EUR-i, kuni 20. aastased saavad joosta tasuta.
Järgmine kolmapäevak toimub 4. mail Kulistel. Start on avatud kell 17-19:00 Kõik huvilised on oodatud. Kohapeal on võimalik saada algõpetust.
Kolmapäevakute info ja tulemused on leitavad Läänemaa OK Okase kodulehel: http://hot.ee/okasok/
Mõned pildid 27. aprilli kolmapäevakust:
https://picasaweb.google.com/erika7008/27042011LaanemaaKolmapaevakParalepas#
Fotod Erika Raudsepp
Erika Raudsepp
Kolmapäevakute korraldustoimkond
Läänemaa OK Okas
hot.ee/okasok